<classify> Abdul ambaye kwa kipindi cha karibuni amekuwa katika ubora wa juu, amesema Kessy ni mchezaji mzuri na anajua kukaba, kupiga krosi pamoja na kupandisha timu kutoka upande wa kulia na kwamba kikubwa ni ushirikiano kwa ajili ya kuisaidia Yanga.Namkaribisha kwa moyo mkunjufu, ni mdogo wangu na ninajua ana kipaji kikubwa, hivyo ataleta mchango mkubwa kwa timu lakini ajue anakuja kukutana na wachezaji wazuri, alisema Abdul.Beki huyo mwenye uwezo mkubwa wa kupiga mipira iliyokufa, alisema timu yao inashiriki michuano ya kimataifa msimu ujao kwa hiyo wanahitaji wachezaji wazuri zaidi ya mmoja katika kila nafasi.Kiwango cha Abdul msimu huu kipo juu, kwani amekuwa akicheza vizuri nafasi hiyo na kusaidia kufunga mabao, ambayo yalifanya Yanga kuondoka na ushindi katika mechi mbalimbali.Pia Kessy amekuwa kwenye kiwango cha juu msimu huu licha ya kutofautiana na viongozi wa Simba na kumsimamisha wakati Ligi Kuu Tanzania Bara ikiwa imebakisha michezo mitano kabla ya mwishoni mwa wiki kusaini mkataba wa miaka miwili Yanga.  <topic>: MICHEZO 